ברוקלין בקהאם

ברוקלין ג'וסף פלץ-בקהאם (באנגלית: Brooklyn Joseph Peltz-Beckham; נולד ב-4 במרץ 1999) הוא איש תקשורת אנגלי ודוגמן לשעבר. הוא בנם הבכור של כדורגלן נבחרת אנגליה לשעבר דייוויד בקהאם והזמרת האנגלייה שהפכה לאייקון אופנה ויקטוריה בקהאם.

== ביוגרפיה ==
=== ראשית חייו ===
בקהאם נולד בבית החולים פורטלנד בלונדון, הוא בנם של דייוויד בקהאם וויקטוריה בקהאם. לעיתים קרובות מדווחים שהוא נקרא ברוקלין משום שנולד בברוקלין, ניו יורק. עם זאת, לפי האוטוביוגרפיה של אמו משנת 2001, ״Learning to Fly״, היא ובעלה פשוט אהבו את השם. אמו נזכרה שרק לאחר שבחרה את השם הם "הבינו כמה זה מתאים, כי היא הייתה בניו יורק כשהיא גילתה שהיא בהריון והמקום אליו הגיע דייוויד אחרי המונדיאל ".<ref></ref>

בקהאם בילה את ילדותו במדריד ובלוס אנג'לס, בזמן אביו שיחק בריאל מדריד ובלוס אנג'לס גלאקסי.<ref></ref> יש לו שלושה אחים צעירים יותר: האחים רומיאו בקהאם, קרוז דייוויד ואחותו הארפר סבן. בדצמבר 2004, ברוקלין ורומיאו הוטבלו במשותף בקפלה פרטית בשטח אחוזת הרטפורדשייר של הוריהם.<ref></ref><ref></ref> הסנדקים שלו היו אלטון ג'ון,<ref></ref> דייוויד פורניש ואליזבת הרלי.<ref></ref>

בקהאם סיפר שבגיל 15 הוא עבד במשמרות סוף שבוע בבית קפה במערב לונדון.<ref></ref> בקהאם שיחק באקדמיה של Arsenal FC, אך עזב ב-2015 לאחר שלא קיבל מלגה.<ref></ref>

=== קריירה ===
==== דוגמנות ====
בקהאם החל לדגמן באופן מקצועי בשנת 2014,<ref></ref> והופיע במאמרי מערכת ובשערים של ווג סין, מיס ווג, Interview, L'Uomo Vogue, T:The New York Times Style Magazine ו-Dazed Korea. הוא צולם על ידי ברוס ובר, טרי ריצ'רדסון, דניאל ג'קסון ואלסדיר מקללן.

בקהאם היה משגרירי חברת הסמארטפונים הסינית "וואווי" ("Huawei") שנבחר להשתתף בקמפיין הפרסומי שלה לדגם ה-Honor 8, לצידם של סקרלט ג'והנסון, קרלי קלוס והנרי קאוויל.<ref></ref>

ב-2016, בגיל 16, בקהאם דגמן בקמפיין עבור ברברי, בכיכובם של הדוגמניות בן ריס, קארוול קונדואה, אליזה תומאס, ליב מייסון פירסון ומדי דמיין.<ref></ref><ref></ref><ref></ref> העסקתו של בקהאם לקמפיין ספגה ביקורת מצד כמה צלמים בולטים. כריס פלויד כינה את ההחלטה של בורברי להעסיק את בקהאם "זילות בצילום" ו"נפוטיזם צרוף", בעוד צלם האופנה ג'ון גוריגן כינה זאת דוגמה ל"מעט אי צדק בהרבה תחומים" בתעשייה.<ref></ref>

==== צילום ====
בשנת 2017, בקהאם הודיע כי ימשיך לתואר בצילום בבית הספר לעיצוב Parsons בניו סקול בניו יורק.<ref></ref> הוא לא הצליח להשלים את השנה הראשונה של הקורס שאורכו ארבע שנים ולאחר מכן נטש את התואר שלו.<ref></ref> ספר הצילום הראשון של בקהאם, בשם "What I See", יצא לאור ביוני 2017. התגובות הביקורתיות היו שליליות.<ref></ref> קומץ תצלומים שדלפו הפכו למוקד לעג בטוויטר, כשהמשתמשים התלוננו על "התצלומים הנוראים והכיתובים הגרועים עוד יותר".<ref></ref> עם זאת, רנדום האוס, המוציא לאור של בקהאם, הגן על הספר כמשקף את האינטרסים של קהל מעריציו המתבגרים.<ref></ref> בקהאם חזר לבריטניה וב-2019 התמחה אצל הצלם הבריטי רנקין.<ref></ref>

=== חיים אישיים ===
בקהאם יצא בעבר עם השחקנית האמריקאית קלואי גרייס מורץ, זמרת-דוגמנית צרפתית-תוניסאית, סוניה בן עמאר, הדוגמנית הקנדית לקסי ווד, הזמרת האמריקאית יהודייה מדיסון ביר, הרקדנית לקסי פנטרה, לוטי מוס (אחותה של הדוגמנית האנגלייה קייט מוס), הדוגמנית פיבי טורנס, הזמרת הבריטית-קוסוברית ריטה אורה, והדוגמנית האנגלייה האנה קרוס.<ref></ref><ref></ref><ref></ref> הוא השתתף בוועידה הלאומית הדמוקרטית 2016 עם מורץ בתמיכה בהילרי קלינטון.<ref></ref> לאחר שנפרדו והתפייסו כמה פעמים, מורץ אישרה שהיא ובקהאם נפרדו סופית ב-2018<ref></ref>

לאחר שאישר את מערכת היחסים שלהם באינסטגרם בינואר 2020, בקהאם הכריז על אירוסיו לשחקנית האמריקאית ניקולה פלץ ב-11 ביולי 2020.<ref></ref><ref></ref> בני הזוג נישאו ב-9 באפריל 2022 בפאלם ביץ', פלורידה בטקס יהודי (סבא רבא שלו היה יהודי ואביה של פלץ יהודי).<ref></ref>

יש לו קעקוע בעברית של שורה מתוך שיר השירים על זרועו השמאלית: "אני של אהובי ואהובי הוא שלי".<ref></ref><ref></ref>

==הערות שוליים==

==קישורים חיצוניים==

קטגוריה:אנגלים ממוצא גרמני
קטגוריה:אנגלים שנולדו ב-1999